Diari Oficial de la Generalitat Valenciana


Sumari del DOGV 5917, del 19-12-2008 (2008/14777)

ORDE de 17 de desembre de 2008, de la Conselleria d'Immigració i Ciutadania, per la qual es regulen i convoquen ajudes econòmiques destinades a entitats locals de la Comunitat Valenciana, per a la creació i la posada en marxa d'agències AMICS en l'exercici 2009.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5917

Data del DOGV
:   19-12-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/14384


Data del document
:   17-12-2008

Organisme emissor
:   Conselleria d'Immigració i Ciutadania

Tipus de document
:   Ordre

Anàlisi jurídica

 Descriptors 

:   * suport econòmic
    * integració social
    * ajuda social
    * administració local
    * migrant
    * integració dels migrants
    * ajuda pública

ORDE de 17 de desembre de 2008, de la Conselleria d'Immigració i Ciutadania, per la qual es regulen i convoquen ajudes econòmiques destinades a entitats locals de la Comunitat Valenciana, per a la creació i la posada en marxa d'agències AMICS en l'exercici 2009. [2008/14893]
L'Estatut d'Autonomia de la Comunitat Valenciana establix en l'article 10.3 la consideració dels drets i l'atenció social de les persones immigrants amb residència en el nostre territori com un dels àmbits primordials d'actuació de la Generalitat en el camp de la política social, mandat que té el seu fonament en el respecte dels valors i drets universals de les persones que sempre ha de presidir l'actuació pública de la Generalitat.
El paper de la Comunitat Valenciana, no obstant això, en este àmbit està condicionat pel repartiment competencial que realitza la nostra Constitució, i que atribuïx a l'Estat, amb caràcter exclusiu, les competències en matèria d'estrangeria. En conseqüència, l'actuació autonòmica queda circumscrita a l'exercici de les competències que, dins del respecte a la Constitució, ha assumit estatutàriament i que, incidint de manera indirecta en l'àmbit de l'estrangeria, tenen un marcat caràcter social. Així, l'article 49, apartats 24 i 27 del nostre Estatut atribuïx a la Generalitat la competència exclusiva sobre servicis socials i assistència social, competència que es fa extensiva a l'ampli teixit social valencià del qual forma part indissoluble el col·lectiu de persones immigrants.
En este marc normatiu, la Conselleria d'Immigració i Ciutadania es configura com el departament del Consell al qual correspon exercir, entre altres, les competències relatives a la coordinació de les polítiques d'integració dels immigrants. Dins de la seua estructura orgànica, la Direcció General d'Immigració és el centre directiu a què correspon impulsar la dita coordinació i l'execució de les polítiques d'immigració de la Generalitat, així com l'elaboració de convenis o altres formes de col·laboració en la referida matèria.
Per tot això, igual que en exercicis anteriors, la Conselleria d'Immigració i Ciutadania impulsa una convocatòria d'ajudes econòmiques a fi de col·laborar amb aquelles entitats locals de la Comunitat Valenciana que, de forma coordinada amb la Direcció General d'Immigració, prevegen la creació i posada en marxa en el seu àmbit territorial d'Agències de Mediació per a la Integració i la Convivència Social (d'ara en avant, AMICS). La xarxa d'agències AMICS, impulsada des del Consell de la Generalitat, es configura així com un instrument destinat a possibilitar la unificació i concentració dels servicis d'informació, orientació, mediació i assessorament a la població immigrant, actualment prestats de manera dispersa des de diferents entitats i organitzacions socials i administracions públiques, afavorint així la integració d'estos en la societat d'acollida.
L'oportunitat i la conveniència de la present orde es fonamenta en la necessitat de recolzar la participació dels ens locals, com a administracions més pròximes als llocs de residència o treball de la població immigrant, en favor del desenrotllament d'actuacions que afavorisquen la seua integració, tot això a fi d'estendre la xarxa d'agències AMICS en tot l'àmbit territorial de la Comunitat Valenciana.
Per tant, de conformitat amb el que ha establit l'article 47.11 del Decret Legislatiu de 26 de juny de 1991, del Govern Valencià, pel qual s'aprova el Text Refós de la Llei d'Hisenda Pública de la Generalitat Valenciana, i per la Llei 38/2003, de 17 de novembre, General de Subvencions, per raó de les atribucions que em conferix l'article 28 de la Llei 5/1983, de 30 de desembre, de Govern Valencià.
ORDENE
Primer
La Conselleria d'Immigració i Ciutadania, dins dels límits pressupostaris aprovats amb esta finalitat, concedirà ajudes econòmiques a les entitats locals de la Comunitat Valenciana per a la creació i la posada en marxa d'Agències de Mediació per a la Integració i la Convivència Social (AMICS), en l'exercici 2009. Estes ajudes aniran destinades a finançar els gastos d'inversió derivats de l'adquisició d'equipament i material inventariable per a la posada en marxa d'estes agències.
Segon
La present convocatòria d'ajudes es realitza pel procediment de tramitació anticipada d'expedients de gasto, previst en l'Orde de 26 de setembre de 1994, de la Conselleria d'Economia i Hisenda. El Projecte de Llei de Pressupostos de la Generalitat per a l'exercici 2009 preveu la línia de subvenció T6318000 en l'aplicació pressupostària 48.57.64.740.76.4, destinada a l'esmentada finalitat, amb una dotació de 500.000 euros. No obstant això, l'import global màxim de les ajudes convocades per la present orde quedarà condicionat a l'existència de crèdit adequat i suficient per a atendre-les en la Llei de Pressupostos de la Generalitat que resulte aprovada per a l'exercici 2009.
Una vegada aprovada i publicada l'esmentada llei de pressupostos, per orde de la Conselleria d'Immigració i Ciutadania, es donarà publicitat a la línia pressupostària concreta i a l'import global màxim definitiu destinat a la concessió de les ajudes previstes en la present convocatòria, en el cas que este import diferisca de la dotació que per a l'esmentada línia figura en el paràgraf anterior.
Tercer
La present convocatòria, de conformitat amb l'article 3.4 del Decret 147/2007, de 7 de setembre, del Consell (DOCV núm. 5596, d'11 de setembre), pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, no necessita notificació a la Comissió Europea per no ser-li d'aplicació l'article 87.1 del Tractat CE, en no suposar avantatge econòmic, ja que les entitats a què van dirigides les ajudes no exercixen activitats econòmiques en què poden oferir béns o servicis en el mercat, ni afectar els intercanvis comercials entre els estats membres.
Quart
S'aproven les bases per les quals es regix la present convocatòria, incloses com a annex I de la present orde, el model de sol·licitud, inclòs com a annex II, i la resta d'annexos.
DISPOSICIONS FINALS
Primera
Es delega en la Direcció General d'Immigració la resolució dels expedients de reintegrament de subvencions que puguen resultar pertinents en execució de la present orde. Així mateix, queda autoritzat per a dictar les resolucions i instruccions necessàries per al desplegament i l'execució de la present orde.
Segona
En tot el no regulat en esta orde, caldrà ajustar-se al que disposa el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, i en els preceptes bàsics de la Llei 38/2003, de 17 de novembre, General de Subvencions i del Reial Decret 887/2006, de 21 de juliol, pel qual s'aprova el Reglament de la Llei General de Subvencions.
Tercera
Esta orde entrarà en vigor l'endemà de la publicació en el Diari Oficial de la Comunitat Valenciana.
Quarta
De conformitat amb el que han establit els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present orde, que posa fi a la via administrativa, pot ser recorreguda potestativament en reposició o bé cal plantejar directament recurs contenciós administratiu en els terminis i davant dels òrgans que s'indiquen a continuació:
a) El recurs de reposició ha d'interposar-se davant del conseller d'Immigració i Ciutadania en el termini d'un mes comptador des de l'endemà de la publicació.
b) El recurs contenciós administratiu ha de presentar-se davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.
En el cas d'impugnació jurisdiccional per part de les administracions públiques, pot interposar-se amb caràcter previ el requeriment regulat en l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa.
València, 17 de desembre de 2008
El conseller d'Immigració i Ciutadania,
RAFAEL BLASCO CASTANY
ANNEX I
Bases de la convocatòria d'ajudes econòmiques destinades a entitats locals de la Comunitat Valenciana, per a la creació i posada en marxa d'agències AMICS en l'exercici 2009
Primera. Objecte de les ajudes
1. Les ajudes s'atorgaran en concepte de subvenció per al finançament dels gastos d'inversió realitzats per les entitats locals de la Comunitat Valenciana per a l'adquisició d'equipament i material inventariable destinat a la creació i posada en marxa d'Agències de Mediació per a la Integració i la Convivència Social (AMICS) de la seua titularitat, en l'exercici 2009.
2. Seran gastos subvencionables aquells que de manera indubtable responguen a la naturalesa de l'activitat subvencionada i hagen sigut efectivament realitzats al llarg de l'exercici 2009.
Segona. Sol·licitants/Requisits dels beneficiaris
1. Poden obtindre la condició de beneficiàries de les ajudes convocades per la present orde les entitats locals de la Comunitat Valenciana, que complisquen els requisits següents:
a) Tindre en el seu àmbit territorial un percentatge de població estrangera empadronada superior al 3% respecte de la població total del respectiu àmbit, serà referència per a la constatació d'este extrem les últimes dades oficials resultants de la revisió del padró municipal que hagen sigut publicades per l'INE amb anterioritat a la resolució de la present convocatòria.
b) Haver sol·licitat la seua adhesió a la Xarxa AMICS davant de la Direcció General d'Immigració, amb anterioritat a la finalització del termini de presentació de sol·licituds de la present convocatòria, mitjançant una resolució del president de l'entitat local respectiva.
c) Disposar d'un pla per a la integració dels immigrants en el respectiu àmbit territorial, aprovat per l'òrgan competent de l'entitat local respectiva, amb anterioritat a la finalització del termini de presentació de sol·licituds de la present convocatòria.
d) No estar incursa l'entitat local en alguna de les circumstàncies assenyalades en l'article 13.2 de la Llei 38/2003, de 17 de novembre, General de Subvencions, i en els articles 18 i concordants del Reial Decret 887/2006, de 21 de juliol, pel qual s'aprova el Reglament de la Llei General de Subvencions.
e) No haver obtingut finançament en exercicis anteriors per a idèntic concepte i finalitat a través d'una convocatòria d'ajudes d'esta mateixa naturalesa o d'un conveni de col·laboració, instrumentats per la conselleria competent en matèria d'immigració per a la creació i posada en marxa d'una agència AMICS.
2. L'incompliment d'algun dels requisits assenyalats en l'apartat anterior determinarà l'exclusió de la convocatòria.
Tercera. Formalització de sol·licituds
1. Les sol·licituds es formalitzaran segons el model que s'acompanya, com a annex II, a la present convocatòria i aniran dirigides a la Direcció General d'Immigració de la Conselleria d'Immigració i Ciutadania. Estos models de sol·licitud estan a disposició dels interessats en la pàgina web http://www.cic.gva.es.
2. Les sol·licituds, juntament amb els annexos i la documentació, han d'estar degudament formalitzades i subscrites per qui ostente la representació de l'entitat local i poden presentar-se en el Registre de la Conselleria d'Immigració i Ciutadania, situat en la plaça de Sant Nicolau, 2 de València (CP 46908) o per qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre).
En cas d'enviament per correu certificat, la presentació de la documentació en la corresponent oficina de correus ha d'efectuar-se en sobre obert a fi que l'exemplar destinat a la Conselleria d'Immigració i Ciutadania siga segellat i datat abans de ser certificat, de conformitat amb l'article 31 del Reial Decret 1829/1999, de 3 de desembre, pel qual s'aprova el reglament que regula la prestació dels servicis postals (BOE núm. 313, de 31 de desembre).
3. El termini per a la presentació de les sol·licituds serà d'un mes comptador des de l'endemà de la publicació de la present convocatòria en el Diari Oficial de la Comunitat Valenciana. L'incompliment d'este termini determinarà automàticament l'exclusió de la convocatòria.
Quarta. Documentació
La sol·licitud ha d'anar acompanyada de la documentació següent:
1. Fotocòpia compulsada de la targeta de persones jurídiques i entitats en general, en què conste el CIF de l'entitat local sol·licitant.
2. Fotocòpia compulsada del DNI del representant legal de l'entitat local.
3. Certificat del secretari de l'entitat local acreditatiu de la capacitat de representació de l'entitat local que ostenta el signatari de la sol·licitud (nomenament i presa de possessió).
4. Certificat de la resolució del president de l'entitat local acreditativa de la sol·licitud d'adhesió a la xarxa AMICS, així com documentació acreditativa de la presentació de la dita sol·licitud davant de la Direcció General d'Immigració amb anterioritat a la finalització del termini de presentació de sol·licituds de la present convocatòria.
5. Pressupost detallat de l'equipament i el material inventariable l'adquisició del qual es preveu per a la creació i posada en marxa de l'agència AMICS.
6. Fotocòpia compulsada del pla per a la integració dels immigrants aprovat per l'òrgan de govern de l'entitat local respectiva, i certificat del secretari de l'entitat local acreditativa de la dita aprovació.
7. En el cas de mancomunitats de municipis o altres entitats d'àmbit supramunicipal, certificat del secretari de l'entitat local acreditativa dels municipis que la integren, així com, si és el cas, d'aquells als quals afectarà l'agència AMICS objecte de creació.
8. Fitxa de manteniment de tercers, segons el model que s'inclou com a annex III a la present convocatòria, en el cas que s'inicie la seua relació amb l'administració de la Generalitat Valenciana o quan es tracte d'una nova domiciliació bancària que no conste l'òrgan concedent.
Tots els documents que s'aporten hauran de ser originals, excepte quan s'indique la possibilitat de presentar fotocòpies compulsades.
Cinquena. Ordenació i instrucció del procediment
1. En compliment de l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si després de la recepció de la sol·licitud i la documentació adjunta s'observa que falten documents essencials per a la resolució de l'expedient, la Direcció General d'Immigració requerirà, per correu certificat i amb justificant de recepció, l'entitat local sol·licitant i li concedirà un termini de 10 dies perquè puga esmenar la falta o adjuntar els documents preceptius, amb indicació que, si no ho fa, se li considerarà desistida de la seua sol·licitud. La declaració de l'esmentat desistiment es realitzarà en la resolució de la convocatòria a què fa referència la base huitena de la present orde.
Així mateix, es podrà requerir de l'entitat sol·licitant qualssevulla altres dades, documents i informes complementaris que resulten necessaris per a la resolució de l'expedient.
2. La concessió de les subvencions es realitzarà per mitjà del procediment de concurrència competitiva a què es referixen l'article 22.1 de la Llei 38/2003, de 17 de novembre, General de Subvencions i l'article 55.1 del Reial Decret 887/2006, de 21 de juliol, d'acord amb els criteris de valoració fixats en estes bases.
L'òrgan encarregat de l'ordenació i la instrucció del procediment serà la Direcció General d'Immigració que, d'ofici, acordarà totes les actuacions necessàries per a la determinació, coneixement i comprovació de les dades per raó de les quals ha de pronunciar-se resolució.
Sisena. Comissió avaluadora
1. L'examen i la valoració dels expedients presentats, així com la consegüent proposta de concessió i denegació de les ajudes, correspondran a una comissió avaluadora, que estarà composta per:
President:
- El director/a general d'Immigració.
Vocals:
- El o la cap del Servei d'Organització i Seguiment de la Conselleria d'Immigració i Ciutadania.
- El o la cap del Servei de Suport Tècnic de la Direcció General d'Immigració.
- Dos tècnics o tècniques designats/des per la Direcció General d'Immigració.
- Un funcionari o funcionària de la Direcció General d'Immigració, que realitzarà les funcions de secretari/a de la comissió, amb veu però sense vot.
En cas de vacant, absència, malaltia o qualsevol altra causa legal, el règim de suplències serà el següent:
- El president de la comissió serà substituït pel o la cap d'Àrea d'Immigració de la Direcció General d'Immigració.
- El secretari de la comissió serà substituït per un altre funcionari/a de la Direcció General d'Immigració.
2. En el no previst en el punt anterior, la comissió ajustarà el seu funcionament al que establix l'article 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sobre òrgans col·legiats.
Es faculta la comissió avaluadora per a la fixació, si és el cas, d'un import màxim de subvenció per entitat local per a l'adquisició d'equipament i material inventariable, segons el nombre d'entitats locals sol·licitants que complisquen els requisits d'esta convocatòria i d'acord amb les disponibilitats pressupostàries que finalment es fixen per a esta.
Setena. Criteris de valoració
1. La comissió avaluadora efectuarà la valoració dels expedients presentats i l'assignació de l'import de les ajudes previstes en la present orde, tenint en compte les bases de la convocatòria i els criteris de valoració següents:
a) Major població total empadronada en l'entitat local, segons les últimes dades oficials resultants de la revisió del padró municipal publicats per l'INE (fins a 6 punts).
b) Major percentatge de població estrangera empadronada en l'entitat local respecte de la població total de la dita entitat, segons les últimes dades oficials resultants de la revisió del padró municipal publicats per l'INE (fins a 15 punts).
c) Major percentatge de població estrangera comunitària empadronada en l'entitat local respecte de la població total de la dita entitat, segons les últimes dades oficials resultants de la revisió del padró municipal publicats per l'INE (fins a 9 punts).
d) Major percentatge de població estrangera extracomunitària empadronada en l'entitat local respecte de la població total de la dita entitat, segons les últimes dades oficials resultants de la revisió del padró municipal publicats per l'INE (fins a 15 punts).
e) Valoració del pla local d'integració dels immigrants presentat per l'entitat local (fins a 15 punts). En esta valoració es consideraran especialment els criteris següents:
- Anàlisi quantitativa i qualitativa que efectua l'entitat local en relació a les característiques i situació de la població immigrant en l'àmbit territorial de referència.
- Estudi de les necessitats que presenta la població immigrant del respectiu àmbit territorial en relació a la seua integració social en la comunitat d'acollida.
- Adequació de les mesures previstes en el pla per a donar resposta a les esmentades necessitats.
- Adequació de les polítiques d'integració de la immigració fixades per l'entitat local en este pla respecte dels objectius i principis que du a terme la Generalitat a través dels seus plans valencians d'immigració i integració.
En el cas de mancomunitats de municipis o altres entitats d'àmbit supramunicipal, la puntuació dels apartats a), b), c) i d) assenyalats anteriorment s'assignarà d'acord amb l'agregació de les referides dades demogràfiques dels municipis integrants per a l'atenció de les quals es crea l'agència AMICS.
2. La dotació pressupostària de la convocatòria es distribuirà entre les entitats locals que, reunint els requisits fixats en la convocatòria, tenen dret a l'obtenció de subvenció, atenent al procediment d'assignació que es recull en este apartat.
2.1. Inicialment, s'assignarà a cada entitat local un mòdul mínim fix, per un import de 4.000 euros.
2.2. La dotació pressupostària restant, després de l'assignació lineal assenyalada en l'apartat anterior, es distribuirà de forma variable per mitjà de l'aplicació dels criteris de valoració establits en l'apartat 1 d'esta base, en la forma següent:
a) L'aplicació dels criteris de valoració assenyalats en l'apartat 1 d'esta base determinarà la puntuació final obtinguda per cada entitat local sol·licitant, així com la puntuació global obtinguda pel conjunt d'entitats locals beneficiàries.
b) El quocient entre la dotació pressupostària resultant, després de l'assignació lineal assenyalada en l'apartat 2.1, i la puntuació global obtinguda pel conjunt de les entitats locals beneficiàries determinarà el valor/punt.
c) L'import assignat a cada entitat local beneficiària per mitjà d'esta distribució variable serà el resultant de multiplicar el nombre de punts obtingut per la dita entitat local pel valor/punt calculat d'acord amb el que disposa el paràgraf anterior.
2.3. La subvenció total assignada a cada entitat local serà la suma dels imports obtinguts per raó de l'aplicació dels procediments recollits en els apartats 2.1 i 2.2.
2.4. En cap cas, la subvenció concedida podrà ser superior a l'import sol·licitat per l'entitat local en el model de sol·licitud.
Huitena. Resolució de la convocatòria
1. Una vegada realitzada la proposta de la comissió avaluadora sobre l'adjudicació de quantitats i la denegació de la subvenció a les entitats locals que no complisquen els requisits previstos en l'orde de convocatòria, el conseller d'Immigració i Ciutadania resoldrà la present convocatòria.
En tot cas, la denegació de la subvenció ha de ser motivada i les raons es faran constar en la indicada resolució.
2. La resolució a què fa referència la present base ha de ser dictada i publicada en el termini màxim de sis mesos comptadors des de la data de finalització del termini de presentació de sol·licituds de la present convocatòria. En el cas que transcorregut este termini no s'haja dictat cap resolució, les sol·licituds presentades es consideraran desestimades, de conformitat amb el que disposa l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
L'esmentada resolució serà publicada en el Diari Oficial de la Comunitat Valenciana, d'acord amb el que establixen l'article 59.6.b) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en l'article 18 de la Llei 38/2003, de 17 de novembre, General de Subvencions.
Novena. Obligacions dels beneficiaris
Els beneficiaris de la subvenció, de conformitat amb l'article 14 de la Llei 38/2003, General de Subvencions, han de complir les obligacions següents:
1. Obligacions genèriques en relació a la percepció de la subvenció:
a) Realitzar l'activitat que fonamenta la concessió de la subvenció.
b) Acreditar davant de l'entitat concedent la realització de l'activitat, així com el compliment dels requisits i condicions que determinen la concessió o el gaudi de la subvenció.
c) El sotmetiment a les actuacions de comprovació i control financer que corresponen a la Intervenció General en relació amb la subvenció concedida.
d) Comunicar a la Conselleria d'Immigració i Ciutadania, a través de la Direcció General d'Immigració, l'obtenció d'altres subvencions, ajudes, ingressos o recursos concedits per a la mateixa finalitat prevista en la present convocatòria. Esta comunicació ha d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
e) Justificar davant de la Direcció General d'Immigració l'ajuda en els termes i terminis previstos en la present orde.
f) Adoptar les mesures de difusió contingudes en l'article 18.4 de la Llei 38/2003, de 17 de novembre, General de Subvencions, donant a conéixer de manera inequívoca que es tracta d'una acció subvencionada per la Conselleria d'Immigració i Ciutadania.
g) Reintegrar els fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.
2. Obligacions específiques en relació a fi de la subvenció:
a) Crear i posar en marxa l'agència AMICS durant l'exercici 2009, en coordinació amb la Direcció General d'Immigració, i mantindre-la en funcionament durant un període de deu anys, comptador des de la data de resolució de la present convocatòria.
b) Realitzar la inversió que fonamenta la concessió de la subvenció en l'exercici 2009 i destinar els béns al fi concret per al qual esta es concedix durant un període no inferior a cinc anys en cas de béns inscriptibles en un registre públic, ni a dos anys per a la resta de béns, de conformitat amb l'article 31 de la Llei 38/2003, de 17 de novembre, General de Subvencions.
c) Disposar d'un local adequat per a albergar l'agència AMICS, com també ostentar titularitat jurídica suficient sobre este, per a afegir-lo a l'objecte d'esta convocatòria.
d) Implantar les mesures d'identitat corporativa que en relació a les agències AMICS fixe la Direcció General d'Immigració. En este sentit, les entitats locals beneficiàries han de disposar la col·locació d'una placa, en lloc visible, en l'entrada de l'agència AMICS, en la qual, juntament amb l'anagrama de l'entitat local respectiva, figure l'anagrama corporatiu de la xarxa AMICS i el logotip de la Conselleria d'Immigració i Ciutadania de la Generalitat. Així mateix, han d'ajustar-se a les altres especificacions tècniques proporcionades per la Conselleria d'Immigració i Ciutadania quant a imatge interior i exterior de l'agència.
e) Incorporar en tot el material imprés que es derive de les activitats objecte de la present orde, els logotips de la Generalitat i de l'entitat local respectiva.
f) Dotar l'agència AMICS del personal necessari per a la correcta prestació dels serveis que són inherents, així com garantir l'obertura al públic de l'agència en horari laboral, de dilluns a divendres. El personal empleat per a la prestació del servei dependrà exclusivament de l'entitat local respectiva, la Conselleria d'Immigració i Ciutadania és del tot aliena a les relacions jurídiques que esta poguera establir amb el seu personal o amb tercers per al compliment de la dita obligació.
g) Assegurar la deguda col·laboració de l'agència AMICS objecte de creació amb la Conselleria d'Immigració i Ciutadania, directament o a través de la xarxa AMICS, proporcionant tota la informació que li siga demanada en relació amb el funcionament de l'agència en els suports que s'establisquen.
h) Presentar trimestralment a la Conselleria d'Immigració i Ciutadania, una memòria de les activitats realitzades, d'acord amb les directrius que establisca la Direcció General d'Immigració.
i) Facilitar les actuacions de comprovació, seguiment i inspecció de la Direcció General d'Immigració, a fi de conéixer qualsevol aspecte de l'aplicació de les quantitats objecte de subvenció.
L'incompliment de les anteriors obligacions donarà lloc a l'exigència de les responsabilitats que corresponguen d'acord amb la legislació vigent.
Deu. Règim de pagament i justificació de la subvenció
1. Per raó del que preveu l'article 47 bis del Text Refós de la Llei d'Hisenda Pública de la Generalitat, les ajudes econòmiques de la present convocatòria se satisfaran a les entitats locals beneficiàries, una vegada justificada la totalitat de la subvenció en els termes establits en l'apartat següent.
2. Per a la percepció de la subvenció, els beneficiaris han de justificar, davant de la Direcció General d'Immigració, els gastos i la destinació d'estos a la creació i la posada en marxa de l'agència AMICS, per mitjà de la presentació d'un certificat de la secretaria o intervenció de l'entitat local en què conste:
- Una llista detallada de les quantitats assignades a fi de la subvenció, l'adquisició d'equipament i béns de naturalesa inventariable, amb detall exprés dels diferents conceptes, unitats i imports parcials. Estes quantitats han de trobar-se, almenys, en situació d'obligacions reconegudes i així haurà de fer-se constar en el certificat.
- El fet del depòsit i custòdia dels justificants originals de l'adquisició en la intervenció i tresoreria de l'entitat local, a disposició de les comprovacions i requeriments que siguen necessaris per part dels òrgans gestors de la Conselleria d'Immigració i Ciutadania.
3. La justificació de la subvenció en els termes descrits en l'apartat 2 ha de ser presentada fins al 15 de novembre de 2009.
Onze. Causes i procediment de reintegrament
1. Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
2. En cap cas, l'import de la subvenció podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de dur a terme el beneficiari. En este supòsit, procedirà la minoració de l'ajuda i, si és el cas, el reintegrament de l'excés obtingut sobre el cost de l'activitat subvencionada, així com l'exigència de l'interés de demora corresponent.
3. D'acord amb el que ha establit l'article 37 de la Llei 38/2003, de 17 de novembre, General de Subvencions, el beneficiari reintegrarà les quantitats percebudes i l'exigència de l'interés de demora des del moment del pagament de la subvenció fins a la data en què s'acorde el reintegrament, en els casos següents:
a) Obtenció de la subvenció falsejant les condicions requerides per a això o ocultant aquelles que hagueren impedit la dita obtenció.
b) Incompliment total o parcial de l'objectiu, de l'activitat, del projecte o la no-adopció del comportament que fonamenten la concessió de la subvenció.
c) Incompliment de l'obligació de justificació o la justificació insuficient, en els termes establits en l'article 30 de la Llei General de Subvencions i en el termini assenyalat en la base deu d'esta orde.
d) Incompliment de l'obligació d'adoptar les mesures de difusió contingudes en l'apartat f) de la base novena d'esta orde de convocatòria.
e) Resistència, excusa, obstrucció o negativa a les actuacions de comprovació i control financer previstes en els articles 14 i 15 de la Llei General de Subvencions, així com l'incompliment de les obligacions comptables, registrals o de conservació de documents quan d'això es derive la impossibilitat de verificar l'ocupació donada als fons percebuts, el compliment de l'objectiu, la realitat i la regularitat de les activitats subvencionades, o la concurrència de subvencions, ajudes, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.
f) Incompliment de qualsevol de les condicions i obligacions imposades als beneficiaris amb motiu de la concessió de la subvenció assenyalades en la base novena d'esta orde de convocatòria.
g) En els altres supòsits previstos en la normativa reguladora d'esta subvenció.
4. El procediment de reintegrament de les quantitats indegudament percebudes l'iniciarà la Direcció General d'Immigració, la qual notificarà a l'interessat l'import de la subvenció que ha de ser reintegrat a la Generalitat, l'obligació que ha resultat incomplida i la motivació que justifica el reintegrament. Este procediment ha de garantir la preceptiva audiència a l'interessat, abans de l'elaboració de la resolució definitiva. Està serà notificada igualment a l'interessat i tindrà naturalesa de liquidació definitiva, a l'efecte del còmput del cobrament del deute en període voluntari de la recaptació.